《赋得鍊云生水得生字五言八韵》
清代·吴敦仁

禁丙祈壬候，良苗望泽诚。云能将雨鍊，水不待金生。

律吕还宫理，阴阳铸物情。无心兴岳出，有力挽河倾。

地觉屯膏久，天须补石成。蒸来浓墨色，化作碎珠声。

酝酿归鸿运，滋濡慰扈耕。淮南存妙解，两大奥机呈。

作者简介：吴敦仁，清道光年间（1821～1850）人士，生平不详。以下诗作收录于徐宗干编，海东书院刊印之《瀛州校士录》。